Parkwood Boutique Hotel | LekkeSlaap
Vanaf R2 595 per nag (vir 2 persone)
Parkwood Boutique Hotel is in Parkwood in Rosebank, 'n gedeelte van Johannesburg geleë. Dit is naby gholfbane, sportgeriewe, hospitale en parke.
Die hotel beskik oor 16 kamers. Standaard kamers is ingerig met moderne badkamers met aparte storte, baddens en toilette. Die grote, luukse kamers beskik elkeen oor 'n privaat patio-area en dieselfde badkamergeriewe as die standaardkamers, maar met 'n groter, meer luukse opset. Die executive kamers is baie ruim en beskik oor 'n beskutte tuin-patio-area en 'n privaat buitestort. 'n Sitarea en hope kasspasie is ekstra voordele in hierdie kamers. Die badkamers is dieselfde as by die ander kamers, met oorgenoeg ruimte. Al die kamers is nie-rook-areas.
Ander geriewe sluit komplimentêre internet in, asook 'n gratis gimnasium met 'n swembad waarin jy lengtes kan swem. Daar is 'n sentrale rekenaar-stasie met 'n drukker, 'n uitgebreide biblioteek, verversingstasie, en 'n kombuis vir gaste se gebruik met 'n ysmasjien en 'n eerlikheidskroegie. Goeie selfoonontvangs is 'n gegewe, asook 24/7-sekuriteit en veilige parkeerplek op die perseel, en daar is wasgoeddienste beskikbaar op weeksdae.
Die hotel bied konferensiegeriewe wat tot 18 afgevaardigdes kan akkommodeer.
Parkwood Boutique Hotel is stapafstand van die Rosebank Gautrein-stasie, die sneltrein na en van O.R. Tambo Internasionale Lughawe, asook die Rosebank inkopiedistrik met ongelooflike boetieks, boekwinkels, filmteaters en restaurante.